



ANNEX 7. CONDICIONS ESPECIALS I CLÀUSULES ESSENCIALS D’EXECUCIÓ

La relació de condicions especials i clàusules essencials d’execució d’aquest annex són d’obligat compliment per part de l’empresa contractista, per tant, en la presentació de les ofertes, les empreses licitadores, es comprometent a incorporar totes i cadascunes en l’execució del contracte, un cop adjudicat.

Pel que fa a les obligacions contractuals:

L’adjudicatari estarà obligat a mantenir durant tota la durada del contracte la presència de tots els operaris amb el perfil indicat a aquest plec i admesos pel servei de manteniment de l’Hospital, inclosos períodes de vacances. El no compliment d’aquesta obligació serà motiu de penalització econòmica a raó de 5% de la facturació mensual per cada dia d’incompliment.

Al final de cada torn, els operaris hauran de tancar les ordres de treball que se li hagin assignat. Si n’hi ha alguna que justificadament no es pugui tancar, es comentarà a l’acabament del torn amb el mestre industrial. L’oficina de manteniment farà un tancament setmanal de les ordres de treball, en aquest tancament es farà l’avaluació d’aquest punt. Es penalitzarà amb 1 % de la facturació mensual per cada ordre tancada fora de termini i un 2% per cada una que es deixi sense tancar el mateix mes, sempre que sigui sense justificació. Serà responsabilitat de l’empresa controlar els seus operaris i que aquests tanquin puntualment les ordres de treball. Els temps de resolució de cada ordre de treball s’estableix segons el criteri següent: Lleu: 3 dies, normal: 2 dies i Prioritària 24h.

Cada mes es revisaran ordres de treball aleatòriament en termes de qualitat d’execució. Si es localitzen ordres que no compleixen amb la qualitat d’execució esperada podrà ser motiu de penalització. Aquesta serà del 4% de la facturació mensual per cada OT no conforme.

Davant la necessitat de pressupostar millores o reparacions, l’adjudicatari haurà de

presentar els pressupostos que li encarregui l’hospital a executar amb la partida variable amb un màxim de 10 dies hàbils a comptar des de la data de la petició. El retard en la presentació de la documentació comportarà una penalització d’un 5% sobre la facturació mensual per cada dia de retard.

La Llei 28/2005, de 26 de desembre, de mesures sanitàries davant del tabaquisme, modificada parcialment per les lleis 42/2010 i 3/2014, prohibeix fumar en tots els espais públics tancats i l’ús de cigarretes electròniques en dependències de les administracions públiques com és l’Hospital.

L’Hospital Universitari de Girona Dr. Josep Trueta limita clarament el perímetre de les àrees on queda prohibit fumar. Per tant, en el cas de no respectar la limitació es preveuen les sancions econòmiques següents:

1.-Primer avís: 0€

2.-Segon avís: 100€, a descomptar del total del següent pagament previst des de la data de l’avís.

3.-Tercer avís: 500€, a descomptar del total del següent pagament previst des de la data de l’avís.

4.-Quart avís: 1.000€, a descomptar del total del següent pagament previst des de la data de l’avís.

En el cas de les penalitats per no compliment dels terminis de lliurament de documentació, els percentatges de penalitat seran acumulatius mensualment fins que no es regularitzi la situació.

Quan el departament de manteniment de l’Hospital decideixi aplicar qualsevol de les penalitats establertes en el present Plec de condicions, comunicarà per escrit a l’empresa adjudicatària el motiu de la mateixa, el percentatge que representa la penalitat i l’import absolut de la mateixa, a la qual l’empresa s’hi podrà oposar raonadament. A l’escrit d’oposició de l’empresa, el departament de manteniment de l’Hospital, haurà de respondre comunicant la decisió final.

L’empresa adjudicatària, salvat justificació, haurà d’abonar a la l’Administració aquests imports en el període de facturació immediatament següent, mitjançant minoració del corresponent import en la següent factura.

En cas que les penalitats executades a l’adjudicatari superin el 15% (mensual) de

l’import total de la quota de manteniment del contracte, l’Hospital Josep Trueta quedarà facultat per rescindir unilateralment el contracte sense cap mena d’indemnització.

Aquestes penalitats es podran imposar sense perjudici de l’establert a l’annex 10

Pel que fa a les obligacions socials i/o laborals

* En el cas de contractes de serveis de productes electrònics / contractes de serveis que incloguin subministraments que tinguin per objecte béns electrònics en l’àmbit de la tecnologia de la informació i de la comunicació (TIC), derivat de la Instrucció 5/2020 de la Direcció General de Contractació Pública, sobre els models i els procediments de comunicació derivats dels compromisos assumits per l’adhesió de la Generalitat de Catalunya i el seu sector públic a l’Electronics Watch, el plec ha d’incloure la clàusula següent:

Condicions especials d’execució del contracte relacionades amb la contractació pública socialment responsable de productes electrònics

L’empresa contractista, sigui fabricant o distribuïdora de productes electrònics, vetllarà pel compliment dels drets laborals i de les normes de seguretat en les cadenes de subministrament i en les fàbriques on es produeixen els béns objecte d’aquest contracte.

A aquests efectes, les empreses contractistes, fabricants o distribuïdores de productes electrònics, es comprometen a:

1. Actuar amb la deguda diligència i acreditar, si s’escau, esforços raonables i proporcionats, per tal que a les fàbriques de producció dels béns electrònics objecte d’aquest contracte es compleixi l’establert al Codi bàsic de normes laborals en la producció de béns electrònics que consta com a Annex núm. 2 a la Instrucció 5/2020, de manera que es realitzi l’aprovisionament dels béns esmentats per mitjà de condicions de comercialització justa.
2. Així mateix, les empreses contractistes d’un contracte de serveis de productes electrònics, ja siguin fabricants o distribuïdors, s’obliguen a:
   * Lliurar al responsable del contracte designat per l’entitat contractant, en el termini màxim de 25 dies laborals des de la formalització del contracte, el Formulari de divulgació, degudament complimentat, que s’adjunta com a Annex 3 a la Instrucció 5/2020, en el que facilitarà la informació sobre les fàbriques encarregades de la producció dels béns (denominació i domicili social) i sobre els productes i components objecte del contracte produïts a cada fàbrica. El contractista ha de comunicar a l’òrgan de contractació, qualsevol canvi en la informació inclosa en el Formulari de divulgació.
   * Comunicar, si s’escau, per escrit al responsable del contracte designat per l’entitat contractant aquelles pràctiques de les fàbriques encarregades de la producció dels béns electrònics objecte del contracte que considera que poden contribuir o provocar l’incompliment del Codi bàsic de normes laborals en la producció de béns electrònics que s’adjunta com a Annex 2 a la Instrucció 5/2020, i informar sobre com el contractista (si és un mer distribuïdor) pot exercir la seva influència per gestionar aquestes possibles pràctiques.

Aquesta clàusula s’aplica respecte dels productes electrònics següents: ordinadors de sobretaula, ordinadors portàtils, estacions de treball, tauletes i clients lleugers; pantalles i monitors; perifèrics (ratolins, teclats, palanques de control, cables i auriculars); escàners, impressores, faxos, fotocopiadores i equips multifunció; productes TIC per a empreses (commutadors, enrutadors, supercomputadors, servidors i sistemes d’emmagatzematge); i telèfons intel·ligents i telèfons IP.

El seguiment i control material de les activitats que hagin d’avaluar el grau de compliment dels drets laborals i les normes de seguretat en les cadenes de producció dels béns electrònics objecte del contracte es realitzarà per la Direcció General de Contractació Pública del Departament de la Vicepresidència i d’Economia i Hisenda de la Generalitat de Catalunya. Aquesta Direcció General disposarà de la col·laboració externa d'una entitat acreditada, amb personal qualificat i de reconeguda experiència en la inspecció i avaluació del compliment de la normativa laboral de les fàbriques de producció i tallers de muntatge dels equips electrònics objecte del contracte, tant en l’àmbit nacional com internacional, sigui o no dels països de la Unió Europea.

Les empreses contractistes de productes electrònics, ja siguin distribuïdores o fabricants, facilitaran la identificació de la procedència originària i la traçabilitat del procés de producció i muntatge dels components dels equips en tot allò que els sigui possible per tal de fer viables els treballs d’enquesta i visites aleatòries per part de dita entitat externa acreditada als centres de producció, de manera que pugui

determinar el major o menor grau de compliment dels drets laborals bàsics en el marc de les Convencions fonamentals de l’Organització Internacional del Treball.

* Pla d’igualtat entre dones i homes.

L’empresa adjudicatària haurà de complir amb les següents disposicions:

Per a les empreses amb 50 treballadors o més i/o quan s’exigeixi en el conveni col·lectiu que sigui aplicable:

L'empresa adjudicatària haurà de presentar, en el termini màxim de 30 dies des de la signatura del contracte, el Pla d’igualtat de conformitat amb el capítol III de la Llei orgànica 3/2007, de 22 de març, per a la igualtat efectiva de dones i homes.

Així mateix, restarà obligada a aplicar, en realitzar la prestació objecte del contracte, mesures destinades a promoure la igualtat d’oportunitats entre dones i homes en el mercat de treball.

Nogensmenys també restarà obligada si així s’ha establert en el conveni col·lectiu que li sigui aplicable.

Per a les empreses amb menys de 50 treballadors:

L’empresa que no estigui obligada a disposar d’un pla d’Igualtat en els termes del paràgraf anterior, haurà de presentar en el termini màxim de 30 dies des de la signatura del contracte la proposta d’acció d’alguna de les mesures següents, mitjançant declaració responsable signada per l’apoderat signant de la oferta adjudicada:

1. Disposició de representació equilibrada de dones i homes en tots i cada un dels grups i categories professionals.
2. Mesures per a la millora de l’accés a l’ocupació i la promoció professional de les dones en els sectors, ocupacions i professions en què siguin poc presents.
3. Promoció de l’accés de les dones als òrgans de direcció per a garantir la representació equilibrada de tots dos sexes d’acord amb l’article 32 de la Llei 17/2015, del 21 de juliol, d'igualtat efectiva de dones i homes.
4. Implantació les garanties corresponents per a aplicar criteris igualitaris de retribució de dones i homes, i també l’adequada valoració de llocs de treball tenint en compte la perspectiva de gènere.
5. Adopció de mesures per a implantar formes flexibles i horaris racionals d’organització del temps de treball, que facin possible la coresponsabilitat de dones i homes en el treball domèstic i de cura de persones i que permetin de conciliar la vida personal i laboral.
6. Adopció de mesures contra l’assetjament sexual i l’assetjament per raó de sexe, incloent-hi les accions preventives i sancionadores i l’elaboració d’un protocol de prevenció.
7. Protocol d’ús de llenguatges inclusius no sexistes ni androcèntrics i publicitat no sexista en la comunicació interna, els productes, els serveis i el màrqueting de l’empresa.
   1. Actuacions relatives a la responsabilitat social corporativa destinades a promoure condicions d’igualtat de dones i homes en el si de l’empresa.
   2. Establiment de permisos de paternitat, de caràcter individual i intransferible, de quatre setmanes consecutives des del finiment del permís de maternitat, afegit al permís que estableix la legislació vigent.
   3. Promoció de polítiques efectives de flexibilitat empresarial.

En cas que l’empresa adjudicatària disposi del distintiu d’excel·lència empresarial en matèria d’igualtat efectiva de dones i homes en el treball, d’acord amb el que estableix l’article 50 de la Llei orgànica 3/2007, de 22 de març, per a la igualtat efectiva de dones i homes i l’article 10 Llei 17/2015, del 21 de juliol, d'igualtat efectiva de dones i homes, haurà de presentar aquest distintiu en el termini màxim de 30 dies des de la signatura del contracte i haurà de mantenir, durant la vigència del contracte, totes les accions que l’empresa ha plantejat per a que li sigui concedit el distintiu.

Aspectes generals

Aquestes condicions especials d’execució s’han d’entendre vinculades a l’objecte contractual en relació a les persones que gestionin el contracte, ja siguin administratius, tècnics o qualsevol altre professional amb qui l’ICS, els seus centres territorials o el seu operador logístic hagi de tenir relació en l’execució del contracte.

L’òrgan de contractació podrà sol·licitar, en qualsevol moment durant l’execució del contracte, informació i documentació en relació a aquestes condicions especials del contracte.

Consideracions a tenir en compte, en aplicació del Reial Decret Legislatiu 6/2019:

Les empreses de més de cent cinquanta persones treballadores i fins a dues-centes cinquanta persones treballadores comptaran amb un període per a l'aprovació dels plans d'igualtat fins el 7 de març de 2020.

Les empreses de més de cent i fins a cent cinquanta persones treballadores, comptaran amb un període per a l'aprovació dels plans d'igualtat fins el 7 de març de 2021.

Les empreses de cinquanta a cent persones treballadores comptaran amb un període per a l'aprovació dels plans d'igualtat fins el 7 de març de 2022.

* Estabilitat de la plantilla.

En els contractes de tracte successiu en que en el quadre de característiques s’assenyali l’obligació de subrogació de personal de l’empresa contractista sortint, la nova empresa contractista haurà de mantenir una plantilla indefinida d’entre el 40 per cent i el 80 per cent entre aquelles persones que executen el contracte.

En els casos en que la subrogació del personal no estigui contemplada com a obligatòria en el conveni col·lectiu aplicable, a efectes de garantir la màxima eficiència tècnica i com a objectiu social de garantia de l’estabilitat laboral, l’empresa contractista haurà de garantir la subrogació d’almenys d’un per cent d’entre

aquells treballadors que estiguin contractats amb una antiguitat mínima d’1 any abans de la data de finalització del contracte.

En aquest cas, l’empresa contractista haurà de tenir en compte la relació de personal que se li ha informat en la fase de licitació del contracte.

La subrogació, en qualsevol cas, serà voluntària pel treballador afectat i l’empresa contractista sortint serà responsable de totes les obligacions laborals, socials i en relació amb la Seguretat Social fins al moment de la subrogació.

En qualsevol cas, la subrogació implicarà que la nova empresa contractista mantindrà les condicions econòmiques, laborals i socials que gaudeixin aquests en el moment de la finalització del contracte.

Aquesta clàusula no discrimina la participació de les empreses en la licitació i expressa la voluntat de l’ICS d’afavorir l’estabilitat en el treball de les persones que executen el contracte, potenciar la contractació pública amb eficiència social i la pròpia eficiència tècnica en la qualitat de la prestació.

* Compliment del pagament dels salaris del personal adscrit al contracte.

L'òrgan de contractació podrà comprovar l'estricte compliment dels pagaments que l’empresa contractista ha de fer als treballadors que participen en l'execució del contracte. A aquest efecte, s'estableix com a condició especial d'execució amb el caràcter d'essencial, l’obligació de l’empresa contractista d'estar al corrent de pagament de les nòmines del personal que participi en l'execució del contracte.

Es considerarà que s'incompleix la citada condició quan es produeixi un retard o impagament en l'abonament de les nòmines en més de dos mesos. A aquest efecte, l'ICS podrà exigir, amb la factura mensual l'enviament de certificació acreditativa que el contractista es troba al corrent en el pagament de les nòmines dels treballadors que executin el contracte, emesa pel representant legal de l'empresa.

* Compliment dels pagaments a subcontractistes

L'òrgan de contractació podrà comprovar l'estricte compliment dels pagaments que l’empresa contractista ha de fer a totes als subcontractistes. A aquest efecte s'estableixen com a condicions especials d'execució amb el caràcter d'essencials, les següents obligacions:

* + 1. L’empresa contractista remetrà a l'òrgan de contractació, quan aquest ho sol·liciti, relació detallada d'aquelles empreses subcontractistes que participin en el contracte
    2. Així mateix, haurà d'aportar, a sol·licitud de l'òrgan de contractació, justificant de compliment dels pagaments a aquelles una vegada acabada la prestació del contracte i dins dels terminis de pagament legalment establerts en l'article 228 i en la Llei 3/2004, de 29 de desembre, en el que li sigui aplicable.
       - Pel que fa a consideracions d’ètica en la contractació

L’empresa adjudicatària assumeix les obligacions següents:

1. Observar els principis, les normes i els cànons ètics propis de les activitats, els oficis i/o les professions corresponents a les prestacions objecte dels contractes.
2. No realitzar accions que posin en risc l’interès públic en l’àmbit del contracte o de les prestacions.
3. Denunciar les situacions irregulars que es puguin presentar en els processos de contractació pública o durant l’execució dels contractes.
4. Abstenir-se de realitzar conductes que tinguin per objecte o puguin produir l’efecte d’impedir, restringir o falsejar la competència com per exemple els comportaments col·lusoris o de competència fraudulenta (ofertes de resguard, eliminació d’ofertes, assignació de mercats, rotació d’ofertes, etc.).
5. Declarar si té alguna situació de possible conflicte d’interès, als efectes del que disposa l’article 64 de la LCSP, o relació equivalent al respecte amb parts interessades en el projecte. Si durant l’execució del contracte es produís una situació d’aquestes característiques el contractista o subcontractista està obligat a posar-ho en coneixement de l’òrgan de contractació.
6. Respectar els acords i les normes de confidencialitat.
7. Col·laborar amb l’òrgan de contractació en les actuacions que aquest realitzi per al seguiment i/o l’avaluació del compliment del contracte, particularment facilitant la informació que li sigui sol·licitada per a aquestes finalitats i que la legislació de transparència i la normativa de contractes del sector públic imposen als contractistes en relació amb l’administració o administracions de referència, sens perjudici del compliment de les obligacions de transparència que els pertoquin de forma directa per previsió legal.
8. Els licitadors, contractistes i subcontractistes, o llurs empreses filials o vinculades, es comprometen a complir rigorosament la legislació tributària, laboral i de seguretat social i, específicament, a no fer operacions financeres contràries a la normativa tributària en països que no tinguin normes sobre control de capitals i siguin considerats paradisos fiscals per la Unió Europea.

Pel que fa a les obligacions mediambientals

* + Per a tot tipus de serveis.

Reducció de residus i reciclatge

L’empresa contractista haurà de presentar un pla de treball en matèria de reducció, recollida, reciclatge i reutilització de residus, que inclourà, com a mínim:

* + L’avaluació dels aspectes ambientals més significatius del servei prestat.
  + La descripció del sistema de selecció, manipulació i conservació dels aliments.
  + La reducció al mínim dels residus i la recollida selectiva.
  + La reducció de l’ús de l’aigua i energia tant en la preparació com en el transport d’aliments.
  + La formació al seu personal en matèria de reducció, recollida, reciclatge i reutilització dels desfets produïts en la gestió del servei.
  + Pel que fa a consideracions en relació a la protecció de dades de caràcter personal

Els següents aspectes s’han qualificat com a condicions especials i essencials del contracte i per tant caràcter d’obligació contractual essencial:

* La finalitat per a la qual s’han cedit les dades de caràcter personal.
* La submissió, en tot cas, a la normativa nacional i de la Unió Europea en matèria de protecció de dades.
* L’obligació de l’empresa adjudicatària de presentar abans de la formalització del contracte una declaració en què posi de manifest on estaran ubicats els servidors i des d’on es prestaran els serveis associats a aquests.
* L’obligació de comunicar qualsevol canvi que es produeixi, al llarg de la vida del contracte, de la informació facilitada.
* L’obligació dels licitadors d’indicar en la seva oferta, si tenen previst subcontractar els servidors o els serveis associats a aquests, el nom o el perfil empresarial, definit per referència a les condicions de solvència professional o tècnica, dels subcontractistes als quals se n’encarregui la realització.
  + Altres obligacions especials

L'empresa adjudicatària haurà de signar el contracte en l’espai de temps adequat.

L'empresa adjudicatària haurà de constitució de la garantia definitiva (si escau)en el temps i forma sol·licitat.

El compromís d’adscripció de mitjans personals i/o materials presentat per l’empresa.