



**ANNEX 8. RÈGIM D’INCOMPLIMENTS I APLICACIÓ DE PENALITATS**



El/s servei/s objecte d’aquesta licitació són essencials en tot procediment assistencial i no assistencial perquè tenen la finalitat de coadjuvar tant als professionals com als propis pacients dels centres sanitaris que gestiona l’ICS i també dels centres adherits.

El compliment defectuós o l’incompliment de les condicions establertes als plecs pot representar un perill per al procediment assistencial i d’atenció al pacient.

1. Són supòsits d’incompliments:
   1. Incompliment de les condicions especials i les clàusules essencials del contracte

S’entén que s’ha incorregut en un incompliment de les condicions especials i essencials del contracte, establertes a l’annex 7, quan l’òrgan de contractació identifiqui que l’empresa contractista està incursa en qualsevol de les circumstàncies allà determinades.

En qualsevol cas, s’entendrà que les clàusules i condicions definides al plec de clàusules administratives particulars, a l’annex de condicions especials i essencials d’execució, a l’annex de condicions específiques del contracte, a l’annex de règim d’incompliments i les establertes d’acord amb el que assenyala l’article 202 de la LCSP són infraccions greus.

* 1. La paralització total i absoluta de l’execució de les prestacions objecte d’aquest contracte imputable al contractista.
  2. La resistència als requeriments efectuats per l’ICS, o la seva inobservança.
  3. La utilització de sistemes de treball, elements, materials, màquines o personal diferents als previstos en els plecs i en les ofertes del contractista.
  4. El falsejament de les prestacions consignades pel contractista.
  5. L’incompliment de l’obligació d’informació sobre les condicions de subrogació en contractes de treball.
  6. L’incompliment de l’obligació de l’empresa contractista de remetre relació detallada de subcontractistes o subministradors i justificant de compliment dels pagaments
     1. *Efectes* *d’incórrer* *en* *algun* *dels* *supòsits* *anteriors.*

Independentment de l’obligació d’indemnitzar pels danys i perjudicis que, en el seu cas, s’originin, l’ICS podrà acordar aplicar els següents efectes.

* + - 1. Aplicació de penalitats
         1. Aplicació de penalitats econòmiques

Les penalitats establertes en aquest apartat s’aplicaran quan l’incompliment obligui a l’òrgan de contractació a realitzar una acció concreta per a restablir els serveis públics.

Pels supòsits d’incompliment en la prestació del servei d’acord amb els requeriments del ppt: suposarà la imposició d’una penalitat del 10 per 100 de l’import econòmic de cada factura presentada.

Pels supòsits d’execució defectuós de la prestació objecte del contracte, la utilització de sistemes de treball, elements, materials, màquines o personal diferents als previstos en els plecs i en les ofertes del contractista, l’incompliment dels compromisos assumits per l’empresa o empreses contractistes: entre el 5 per 100 i el 10 per 100 de l’import econòmic de cada factura presentada sense complir amb els requeriments dels plecs.

La paralització total i absoluta de l’execució de les prestacions: suposarà la imposició d’una penalitat del 10 per 100 de l’import total del contracte adjudicat.

L’incompliment de la resta de condicions especials i essencials del contracte: suposarà la imposició d’una penalitat d’entre el 1 per 100 i el 10 per 100 de l’import total del contracte adjudicat descomptat en l’import de la factura que correspongui abonar, depenent de la gravetat de l’incompliment.

Incompliment de la clàusula ètica: en cas d’incompliment dels apartats a), b), c), f) i g) de la clàusula 30 del plec de clàusules administratives particulars s’estableix una penalitat mínima de 0,60 euros per cada 1000 euros del preu del contracte, IVA exclòs, que es podrà incrementar de forma justificada i proporcional en funció de la gravetat dels fets. La gravetat dels fets vindrà determinada pel perjudici causat a l’interès públic, la reiteració dels fets o l’obtenció d’un benefici derivat de l’incompliment. En tot cas, la quantia de cada una de les penalitats no podrà excedir del 10% del preu del contracte, IVA exclòs, ni el seu total podrà superar en cap cas el 50% del preu del contracte.

* En el cas d’incompliment del que preveu la lletra d) de la clàusula 30 del plec de clàusules administratives particulars l’òrgan de contractació donarà coneixement dels fets a les autoritats competents en matèria de competència.
* En el cas d’incompliment del que preveu la lletra e) de la clàusula 30 del plec de clàusules administratives particulars l’òrgan de contractació ho posarà en coneixement de la Comissió d’Ètica en la Contractació Pública de la Generalitat de Catalunya perquè emeti el pertinent informe, sens perjudici d’altres penalitats que es puguin establir.
* En el cas que la gravetat dels fets ho requereixi, l’òrgan de contractació els posarà en coneixement de l’Oficina Antifrau de Catalunya o dels òrgans de control i fiscalització que siguin competents per raó de la matèria.
  + - * 1. Resolució anticipada del contracte

L’òrgan de contractació podrà acordar la resolució anticipada del contracte quan, per causes imputables al contractista, incompleixi l’obligació principal del contracte, entenent-se, en tot cas, que s’està en aquest supòsit quan s’incompleixin les obligacions essencials i especials definides als plecs.

Efectes de la resolució anticipada del contracte

La resolució anticipada del contracte representa, a tot els efectes, l’incompliment de les condicions acordades en el contracte i per tant, un supòsit de la declaració de prohibició de contractar, d’acord amb l’article 71.2.c de la LCSP.

La declaració per part de l’òrgan de contractació de la prohibició de contractar, només serà aplicada quan: l’incompliment sigui greu i existeixi dol, culpa o negligència per part de l’empresa contractista.

També li seran aplicades les penalitats que s’han definit prèviament en els apartats anteriors.

La prohibició de contractar que declari l’òrgan de contractació només tindrà efecte sobre els béns objecte de la resolució anticipada del contracte que ha provocat la prohibició de contractar i dins de l’àmbit de l’òrgan de contractació.

En la mateixa resolució on es declari la prohibició de contractar es determinarà la seva durada, la qual, no podrà excedir de tres anys, a comptar des de la data de notificació a l’empresa contractista.

Excepcions als efectes de prohibició de contractar

La condició d’estar en prohibició de contractar per part d’una empresa haurà de ser declarada per aquesta, al DEUC o bé en una declaració responsable, en cas que es presenti a noves licitacions de l’ICS que tinguin el mateix objecte contractual. En aquests casos, per tal d’admetre l’empresa en la nova licitació, la mesa de contractació o si no hi ha, l’òrgan de contractació, sol·licitarà la presentació, en la nova licitació, de les mesures que hagi establert

l’empresa en prohibició de contractar per a garantir que els motius que la varen causar ja han estat resolts.

De comprovar-se que les causes que varen causar la prohibició de contractar han estat resoltes, l’òrgan de contractació emetrà una resolució de revocació de la prohibició de contractar.

* + 1. Reincidència

La comissió de dos incompliments en el termini de dos mesos, podrà tenir com a conseqüència la resolució anticipada del contracte.

La identificació de la reincidència en els incompliments es realitzarà a través de l’expedient administratiu corresponent.

* + 1. Procediments

Tant en l’aplicació de penalitats com en la resolució anticipada del contracte l’òrgan de contractació instruirà un expedient administratiu on es recolliran tots els fets i acords en relació al/s incompliment/s de l’empresa contractista.

En tot cas es, donarà audiència a l’empresa contractista, i es procedirà d’acord amb l’article 191, 195 i 211 de la LCSP.

Els acords que adopti l’òrgan de contractació posaran fi a la via administrativa i seran executius immediatament.

Un cop solucionada la causa que va suposar la incoació de l’expedient administratiu, l’empresa contractista haurà d’emetre el corresponent avís de restabliment de les obligacions contractuals a través de comunicació expressa al responsable/s del contracte. Fins que no es registri aquest avís les penalitats continuaran tenint els seus efectes.

S’entendrà finalitzat l’expedient administratiu un cop realitzat l’avís de restabliment de les obligacions de l’empresa contractista.

Si s’acorda la resolució anticipada del contracte, l’expedient administratiu s’entendrà finalitzat amb la notificació de dita resolució.

Aplicació de penalitats econòmiques

L’aplicació de les penalitats es faran efectives mitjançant la deducció de les quanties que, en concepte d’abonament total o parcial, s’hagin de realitzar a l’empresa contractista.

Resolució anticipada del contracte

És l’òrgan de contractació qui acordarà la resolució anticipada del contracte un cop finalitzat el tràmit d’audiència sense que hagi hagut oposició de l’empresa contractista. En aquest acord s’indicarà, en tot cas, pronunciament exprés sobre la procedència o no de la pèrdua, devolució o cancel·lació de la garantia que, si s’escau, hagi estat constituïda, la declaració de prohibició de contractar, si escau, i la seva durada.

En el cas que l’empresa contractista formuli oposició l’expedient administratiu finalitzarà amb el dictamen de la Comissió Jurídica Assessora de la Generalitat de Catalunya.

Al temps d’incoar-se l’expedient administratiu de resolució del contracte es podrà iniciar el procediment per a l’adjudicació d’un nou contracte, si bé l’adjudicació d’aquest quedarà condicionada a la terminació de l’expedient administratiu de resolució.

La tramitació en els dos procediments serà el d’urgència.

Fins que es formalitzi el nou contracte, el contractista restarà obligat, en la forma i amb l’abast que determini l’òrgan de contractació, a adoptar les mesures necessàries per raons de seguretat, o indispensables per evitar un greu trastorn al servei públic.

Quan el contractista no pugui garantir les mesures indispensables que estableix el paràgraf anterior, l’ICS podrà intervenir garantint la realització amb els seus propis mitjans o a través d’un contracte amb un tercer. En qualsevol cas, aquesta circumstància s’ajustarà a les màximes garanties de transparència.

* + 1. **PENALITATS ESPECÍFIQUES**

Al final de cada torn, els operaris hauran de tancar les ordres de treball que se li hagin assignat. Si n’hi ha alguna que justificadament no es pugui tancar, es comentarà a l’acabament del torn amb el mestre industrial. L’oficina de manteniment farà un tancament setmanal de les ordres de treball, en aquest tancament es farà l’avaluació d’aquest punt. Es penalitzarà amb 1 % de la facturació mensual per cada ordre tancada fora de termini i un 2% per cada una que es deixi sense tancar el mateix mes, sempre que sigui sense justificació. Serà responsabilitat de l’empresa controlar els seus operaris i que aquests tanquin puntualment les ordres de treball. Els temps de resolució de cada ordre de treball s’estableix segons el criteri següent: Lleu: 3 dies, normal: 2 dies i Prioritària 24h.

Cada mes es revisaran ordres de treball aleatòriament en termes de qualitat d’execució. Si es localitzen ordres que no compleixen amb la qualitat d’execució esperada podrà ser motiu de penalització. Aquesta serà del 4% de la facturació mensual per cada OT no conforme.

Davant la necessitat de pressupostar millores o reparacions, l’adjudicatari haurà de presentar els pressupostos que li encarregui l’hospital a executar amb la partida variable amb un màxim de 10 dies hàbils a comptar des de la data de la petició. El retard en la presentació de la documentació comportarà una penalització d’un 5% sobre la facturació mensual per cada dia de retard.

La Llei 28/2005, de 26 de desembre, de mesures sanitàries davant del tabaquisme, modificada parcialment per les lleis 42/2010 i 3/2014, prohibeix fumar en tots els espais públics tancats i l’ús de cigarretes electròniques en dependències de les administracions públiques com és l’Hospital.

L’Hospital Universitari de Girona Dr. Josep Trueta limita clarament el perímetre de les àrees on queda prohibit fumar. Per tant, en el cas de no respectar la limitació es preveuen les sancions econòmiques següents:

1.-Primer avís: 0€

2.-Segon avís: 100€, a descomptar del total del següent pagament previst des de la data de l’avís.

3.-Tercer avís: 500€, a descomptar del total del següent pagament previst des de la data de l’avís.

4.-Quart avís: 1.000€, a descomptar del total del següent pagament previst des de la data de l’avís.

# **RESPECTE LES PENALITATS:**

En el cas de les penalitats per no compliment dels terminis de lliurament de documentació, els percentatges de penalitat seran acumulatius mensualment fins que no es regularitzi la situació.

Quan el departament de manteniment de l’Hospital decideixi aplicar qualsevol de les penalitats establertes en el present Plec de condicions, comunicarà per escrit a l’empresa adjudicatària el motiu de la mateixa, el percentatge que representa la penalitat i l’import absolut de la mateixa, a la qual l’empresa s’hi podrà oposar raonadament. A l’escrit d’oposició de l’empresa, el departament de manteniment de l’Hospital, haurà de respondre comunicant la decisió final.

L’empresa adjudicatària, salvat justificació, haurà d’abonar a la l’Administració aquests imports en el període de facturació immediatament següent, mitjançant minoració del corresponent import en la següent factura.

En cas que les penalitats executades a l’adjudicatari superin el 15% (mensual) de l’import total de la quota de manteniment del contracte, l’Hospital Josep Trueta quedarà facultat per rescindir unilateralment el contracte sense cap mena d’indemnització.